Torsdag startede Challenge Touren på golfbanerne i Frederikshavn. For en nordjyde er der ekstra meget på spil, når han i løbet af weekenden skal forsøge at komme til tops i golfturneringen.

31-årige Martin Simonsen fra Aalborg Golfklub har meget på spil, når han spiller i Challenge Touren på Frederikshavns golfbane. Han ligger lige nu nummer otte på ranglisten i Challenge Touren, hvor de 20 bedste kommer med på næste års Europa Tour. -	Det ville jo være fantastisk. Det er jo klart målet, og det har været målet i mange år, Martin Simonsen og fortsætter: -	Nu har jeg jo spillet lidt Europa Tour før, så jeg ved godt, hvad det drejer sig om, men det er jo klart det, som målet er. Fokus på sig selv Martin Simonsen bor til daglig i Gug, så når han slår ud på banerne i Frederikshavn, er det næsten hjemmebane for ham. Han er dog klar over at fokus på ham selv er det vigtigste til turneringen. -	Det kræver bare, at jeg skal gøre mine ting – ligge den træning i det, som jeg plejer og bare spille, og forhåbentligt er det nok, siger han. -	Man kan ikke rigtig forcere tingene. Hvis man prøver det, så er det sjældent, at det gør tingene bedre. Til denne turnering har Marin Simonsen sin mentaltræner med som caddie. Selvom Thomas Danielsen skal bære golfkøllerne, har han også råd med til golfspilleren. -	Han skal være tålmodig, og det er ikke sådan en bane, man går ud og skal mange under par på, men det er lidt mere, den, der er mest tålmodig og træffer de bedste beslutninger derude, kommer til at vinde, tror jeg, siger han. Amatør kæmper om finaleplads Frederik Kjettrup spillede trods sin status som amatør mere end lige op med de professionelle på førstedagen af Challenge Touren i Frederikshavn. Den nordjyske golfspiller fra Brønderslev Golfklub gik de 18 huller på banen i Frederikshavn i 69 slag, hvilket er tre under banens par. Dermed ligger han godt til i kampen om at klare cuttet til finalerunderne lørdag og søndag. De 60 bedste spillere i turneringen går videre til finalerunderne, hvor der spillet om en samlet præmiesum på to millioner kroner. Også Magnus Østergaard fra Hjørring Golfklub har kursen sat mod de afgørende runder i weekenden. Han gik dagens runde i 71 slag – to dårligere end Frederik Kjettrup og 6 slag efter den førende spiller Freddy Schott. Turneringens fjerde nordjyske golfspiller Malthe Tandrup Laustsen fra Aalborg ser ud til at have udspillet sine chancer for at skulle i finalerunderne. Han gik første runde i syv slag over banens par. Tidligere drømmeslag i stor turnering Martin Simonsen er en af dem, som mentaltræneren har haft som klient i længst tid. Derfor håber han også på succes til nordjyden. -	Det ville jo være fantastisk for Martin, og det han har kæmpet for i så mange år og været så tæt på mange gange, siger Thomas Danielsen, som da også synes, at det ser fornuftigt ud i år. Martin Simonsen har faktisk gjort sig bemærket tidligere i sin karriere, da han i 2019 slog en hole-in-one til Made In Denmark i Gatten. Men det tænker han ikke over i denne turnerning. -	Nu må vi se. Jeg skal spille golf, og så ser vi, hvor det er. Hvis jeg spiller god golf, så skal det nok blive fint, og hvis ikke så er der en ny uge i næste uge, så det er ikke noget, jeg tænker så meget over, siger han. Martin Simonsen havde ikke en superdag i Frederikshavn. Han gik dagens runde i en over par, og han ligger på en 69. plads. Nordjyden har dog stadig resten af weekenden til at spille sig op.